stanford-oval/wikipedia huggingface dataset:
Bit
היסטוריה

האפליקציה, שפותחה על ידי בנק הפועלים, הושקה בדצמבר 2016, במטרה לספק ממשק לביצוע תשלומים באמצעות הטלפון החכם, תוך חיוב כרטיס האשראי של המשלם. בשלב הראשון האפליקציה אפשרה העברת כספים בין אנשים, ובהמשך נוספה האפשרות לבקשת תשלום. בשלב הבא נוספה האפשרות לאסוף כסף מקבוצת אנשים באמצעות בחירה באנשי קשר או על ידי שליחת קישור לווטסאפ. בהמשך, bit החלה לאפשר ללקוחותיה קבלת זיכויים מחברות ביטוח, קרנות פנסיה ושירותי בריאות, ישירות לחשבון הבנק. כמו כן, bit החלה לאפשר תשלום במגוון אתרים ואפליקציות. בנוסף, bit מאפשרת לעסקים ולעצמאים לקבל תשלום באמצעות האפליקציה.
באוגוסט 2020 הודיע בנק הפועלים על פתיחת ה-API של היישומון לשימושם של מפתחים, אך נכון לינואר 2022 הדבר לא יצא לפועל.
האפליקציה אפשרה חיוב של אותו כרטיס אשראי ממכשירי טלפון שונים. משתמשים התלוננו שיכולת זו מהווה פרצת אבטחה, ושבפועל נגנבו להם אלפי שקלים תוך שימוש בפרצה זו. הפרצה נובעת משום שגם מי שאינו בעל הכרטיס אך בידיו פרטי כרטיס האשראי יכול לחייב כרטיס אשראי זה. בנק הפועלים הודיע על סגירת אפשרות זו.
לפי הערכה, עד מאי 2024 הגיעו הפסדי הבנק על אפליקציה זו למיליארד ש"ח.
אופן התשלום

זיהוי מקבל התשלום נעשה לפי מספר הטלפון הסלולרי שלו, שגם בו מותקנת אפליקציית bit. לאחר שהמשלם סיים את העברת התשלום באמצעות האפליקציה, המוטב מקבל הודעה על התשלום שהועבר אליו, ועליו לאשר את קבלתו תוך שלושה ימים. את מספר הטלפון של המוטב ניתן לבחור מתוך רשימה של מוטבים קודמים, או להקליד מספר של מוטב חדש. מספר טלפון אינו כולל ספרת ביקורת, ולכן טעות בהקלדת המספר לא תזוהה על ידי האפליקציה, והכסף יועבר אל בעל המספר השגוי, שברצותו יקבל את הכסף שהועבר אליו וברצותו יתעלם מההעברה השגויה.
העברת כספים באמצעות האפליקציה, כאשר היא מבוצעת בין משתמשים פרטיים, נעשית תוך חיוב כרטיס האשראי של המשלם, שמחויב במועד חיוב כרטיס האשראי, וקבלת הסכום באופן מידי בחשבונו של מקבל התשלום, המחויב בעמלת שורה (מלבד חשבונות בנק הפועלים הפטורים מעמלה). להערכת העיתון TheMarker סבסוד זה, בדמות אשראי ללא ריבית, עלה לבנק הפועלים 250 מיליון ש"ח בארבע השנים הראשונות לפעולתו. בשנת 2022 פורסמו הערכות שהפעלת האפליקציה עולה לבנק הפועלים יותר מ-100 מיליון ש"ח בשנה.
סכום ההעברה המצטבר מוגבל ל-3,600 ש"ח ליום ו-8,300 ש"ח לחודש.[דרוש מקור] הסכום אותו ניתן לקבל בשנה קלנדרית באמצעות bit, בחשבון שאינו עסקי, לא יעלה על 50,000 ש"ח.
בשנת 2023 הושקה באפליקציה אפשרות לתשלום מרחוק בעמדות שירות עצמי, שתאפשר לילדים לבצע רכישות ללא כרטיס אשראי או מזומן.
הערות שוליים

↑  עירית אבישר, בנק ישראל מאשר לביט להפוך לארנק דיגיטלי, באתר כלכליסט, 14 בפברואר 2021
↑   פרסומי אפליקציית bit של בנק הפועלים מרחיבה את שירותיה, באתר וואלה! NEWS
↑  עסקים קטנים ועצמאים יוכלו לקבל תשלום ללא תקרה שנתית באפליקציית bit‏, באתר גלובס, 27 באפריל 2020
↑  פרסום ראשון: בנק הפועלים יפתח את ה-API של ביט לכל המפתחים, באתר Geektime
↑  דנה ירקצי, משתמשים בביט טוענים: החשבון נפרץ וגנבו לנו כסף, באתר כאן – תאגיד השידור הישראלי, 9 באוקטובר 2021;
שירה יום טוב, עוקץ הענק בביט: האם זה המהלך שיעצור את הגל?, באתר אייס, 10 באוקטובר 2021
↑   מיכאל רוכוורגר, אסא ששון, ביט הפסידה יותר מפייבוקס, אך שולטת בשוק. מי תצליח לשנות כיוון?, באתר TheMarker‏, 13 ביוני 2024
↑   ג'ניה וולינסקי, נגעת-נסעת: מה קורה אם העברתם כסף בביט וטעיתם בהקלדת המספר?, באתר TheMarker‏, 31 ביולי 2021
↑  שרון קנובליך, ‏כך לא תשלמו עמלות באפליקציות התשלומים, באתר ‏מאקו‏, 9 באפריל 2021
↑   מיכאל רוכוורגר, הפועלים בוחן מהלך דרמטי באמצעות ביט - ומעורר דאגה בשוק, באתר TheMarker‏, 11 בינואר 2021
↑   מיכאל רוכוורגר, בנק ישראל מסייע לביט של הפועלים — וחוסך לבנק 100 מיליון שקל בשנה, באתר TheMarker‏, 20 בנובמבר 2022;
רועי ברגמן ועירית אבישר, ביט תגבה עמלה גם על תשלומים שמקבלים עסקים קטנים, באתר כלכליסט, 28 בנובמבר 2022
↑  אפליקציית bit מציעה שירות חדש: כך תוכלו לשלם בקרוב, באתר אייס, 8 ביוני 2023
| שירותי תשלום בנייד |
| --- | --- | --- |
| שירותים פעילים | Apple Pay‏ • Apple Card‏ • bit‏ • גוגל פיי‏ • Samsung Pay‏ • PayPal‏ • ארנק • יאנדקס. כסף |  |
שף

ערך זה עוסק במנהל סגל המטבח האחראי על כל התפריטים והבישול. אם התכוונתם למשמעות אחרת, ראו .

שוק הכרמל תל אביב
שף, מהמילה הצרפתית chef, פירושו "מנהל" כמו "בוס" באנגלית ונמצא בשימוש גם עבור הטבח שהאחראי על המטבח, על יצירת תפריטים ומתכונים, על הכשרת סגל ופיקוח על הבישול. השף מנחה את סגל הטבחים, האופים, הקצבים וכל אחד אחר המעורב בהכנת האוכל. תחום אחריותם של השפים נוגע, בין היתר, להתווית אופייה הקולינרי של המסעדה, תכנון התפריט, ותמחור המנות (כלומר, קביעת עלות הכנת המנה והמחיר שייגבה עבורה). השפים עובדים לרוב במטבח עצמו, בין אם בהכנת האוכל בפועל או בהדרכת עוזריהם, אך מאחר ששמו של השף מהווה נדבך חשוב במוניטין של המסעדה נוהגים לעיתים השפים להתערות בקהל הסועדים בזמן הגשת האוכל.
כיום, כמעט כל המוסדות המכינים כמויות גדולות של אוכל, כגון מסעדות ומלונות, מעסיקים שף שינהל את תהליך הבישול.
מינוח

המונח שף הוא קיצור של שף דה קוויזין (chef de cuisine, מצרפתית: "ראש המטבח"). התואר "שף" הוא תואר קולינרי-מקצועי שמקורו בתחילת התהוות המטבח העילי, במאה ה-19.
תארים נוספים בתחום הקולינרי-מקצועי, שניתן לראות בהם סוגים שונים של שפים:
sous chef - סו-שף - (מצרפתית: "תת-ראש המטבח"). הסו-שף, לעיתים אחד או יותר, הוא עוזרו הישיר של השף הראשי והשני ב"שרשרת הפיקוד" במטבח. הסו-שף עשוי להחליף את השף הראשי, אם הוא נעדר, או לסייע ל-chef de partie (ראה להלן) בשעת הצורך.
chef de partie - ("ראש הקו/הפס"). אחראי על אזור מסוים במטבח או על חלק מסוים בתפריט. לדוגמה: אחראי דגים, אחראי גריל, אחראי סלטים, ה-pantry (אחראי "פס קר", סדרת המאכלים שאיננה דורשת בישול), ה-saucier (אחראי תבשילים הדורשים רוטב) ואחראי המאפים והקינוחים.
Expediter - אחראי על העברת ההזמנה שהתקבלה מהסועדים לתחנות ההכנה הנכונות במטבח. לעיתים אחראי גם על העיצוב וה"נגיעות האחרונות" לפני שהמנה יוצאת אל הסועדים: צלחות המנה.
כיום, מלבד במסעדות יוקרה מסוימות, נטשטשה ההתאמה בין התואר אותו נושא עובד המטבח לבין תפקידו ותחום אחריותו בפועל. כך לדוגמה מתאר כיום המונח "שף" כל טבח מקצועי, ללא קשר לדרגתו בפועל במטבח או במסעדה.
המונח "סו-שף" עשוי להתייחס לעובד מטבח חסר הכשרה מקצועית העוסק בהיבטים בסיסים ביותר בהכנת האוכל.
תהליך ההכשרה

שפים מוכשרים בדרך כלל בשיטת ההתלמדות. כלומר, בתחילת הקריירה שלהם ולפני שהוכשרו כשפים מתנסים המתלמדים במגוון עבודות המטבח והשלבים השונים הקשורים בהכנת האוכל. שלב זה כולל בעיקר עבודה פיזית תחת הנחיית שף מקצועי, שלרוב איננה מביאה לידי ביטוי את היצירתיות או הביטוי העצמי של המתלמד אלא נועדה להקנות לו את הידע הבסיסי, הטכניקה, הניסיון והמשמעת הדרושים לשף מקצועי.
ככל שנמשכת הכשרתו של המתלמד והוא רוכש ניסיון מעשי רב יותר כך הוא מקבל לידיו תחום אחריות גדול יותר בתהליך הכנת האוכל וניתנת לו האפשרות לפעול ביתר חופשיות בשלבי ההכנה השונים ובתכנון מנות חדשות.
בנוסף להתנסות המעשית, בהכשרתו של השף ישנו גם הצורך ללמוד ולהכיר חומר עיוני רב. לימוד עיוני זה נעשה באופן אוטודידקטי או בבתי ספר לבישול כדוגמת קורדון בלו והמכון הקולינרי של אמריקה. בתי הספר לבישול מעניקים למסיימים תעודות מקצועיות המאפשרות להם לעבוד כשפים ברחבי העולם. עם זאת, מתלמדים שסיימו את לימודיהם נשכרים בדרך כלל על ידי המסעדה שבה השלימו את לימודיהם.
בארצות בהן האוכל והיין מוטבעים במסורת, כמו: צרפת, איטליה וספרד, גדולי השפים לא תמיד למדו בבתי ספר מקצועיים לבישול או זכו להשכלה פורמלית בנושא כי אם למדו את מלאכת הבישול מהורה או שרכשו את ניסיונם והשכלתם רק מההתמחות במסעדות.
שף מנהל

ישנם שפים שמלבד ניהול הכנת האוכל, עוסקים גם בצד המשקי של המטבח. שפים מנהלים מתייחסים לעבודה כאל פס ייצור ומחשבים עלויות של כל תהליך, עלויות שטחי אחסון, חישוב עלויות חומרי גלם, פחת, שבר, קלקול, חישובי עלות מול תועלת, ועל פי כל הנתונים שבידיהם ובהתאם לאופי העסק קובעים את המנות שיוגשו בבית העסק ואת מחירן.
שף מנהל אחראי על תהליכי ההכנות של המזון, אחראי לבקרת איכות וללימוד שיטות שיביאו לחסכון כספי והגדלת הפדיון.
שפים חשובים > מהעבר

פרנסואה ואטל
טאיוואן
בריאנט סבארין
פרנסואה פייר לה וארן
אנטונין קארם
אוגוסט אסקופייה
פרנאן פואן
אלכסנדר דימן
אלן שאפל
רמון אוליבר
פרדי ז'ירארדה
האחים טרואגרו
גסטון לנוטר
ז'ואל רובישון
שפים חשובים > כיום

גורדון רמזי
ג'יימי אוליבר
אלן סנדרנס
מישל גראר
מישל בראס
פראן אדריה
תומאס קלר
הסטון בלומנטל
טטסויה ואקודה
פייר גנייר
אלן דיקאס
אנתוני בורדיין
סטפן פרואה דה וו
שפים ישראלים

בשנת 1958 הוקם איגוד השפים והטבחים הישראלי תחת השם "חוג הטבחים בישראל". בין מקימי האיגוד היה השף יצחק ניקולאי, שהיה מרכז מגמת הטבחות בבית הספר תדמור וחיבר סדרת ספרי בישול ואפייה. בשנות ה-60 היה "שף ניקולאי" כינוי עממי בישראל למומחה לבישול.
עד לתחילת שנות ה-2000, למקצוע הטבחות בישראל היה דימוי נחות והוא נחשב לנחלתם של חסרי השכלה. בעקבות ההתעוררות הגסטרונומית של השנים האחרונות הפכה תרבות הבישול העילי לתחביב של ישראלים רבים. שפים רבים כותבים מדורי בישול בעיתונים ובמגזינים, כמו אייל שני ב"הארץ" וישראל אהרוני ב"ידיעות אחרונות", או מנחים תוכניות בישול בטלוויזיה, כמו צחי בוקששתר ("טעמים"), חיים כהן ("שום פלפל ושמן זית"), ניר צוק ("צוקריה"), ירון קסטנבוים (לשעבר "פוד-ארט"), מאיר אדוני ("כתית") ואחרים.
בין השפים הישראליים הבולטים ניתן גם למנות את יובל בן נריה (המסעדות "טאיזו" ו"יא-פאן"), רפי כהן (מסעדת "רפאל"), ויקטור גלוגר ("קלואליס"), שגב משה ("שגב"), שלום קדוש ("מלון שרתון פלזה ירושלים"), עזרא קדם ("ארקדיה"), ירון שלו ("טוטו"), יורם ניצן ("מול ים"), יונתן רושפלד ("הרברט סמואל"), דייוויד פרנקל, אסף גרניט ("מחניודה") ואחרים. הגם שהמקצוע מתאפיין בדרך כלל בדומיננטיות גברית, גם נשים מגיעות לצמרת. בישראל ניתן למנות את מיקה שרון ("מיקה") ואת מאיה דרין (לשעבר ב"אימומה"), אביבית פריאל אביחי (אוזריה), תמר בליי (לשעבר ב"ארקדיה"), איילת לטוביץ' ואחרות.
ראו גם

מטבח מוסדי
גן הפסלים באמירים

| --- | --- |

 מידע כללי
 סוג:  גן פסלים
 כתובת:  אמירים 
 מיקום:  אמירים 
 מדינה:  ישראל 
 בעלים:  מוזיאון ישראל
 הקמה ובנייה
 תקופת הבנייה:  ? – העשור של 1980
 תאריך פתיחה רשמי:  ?
 אדריכל:  איתמר רעיוני
 
 קואורדינטות:  32°56′20″N 35°27′03″E﻿ / ﻿32.938928628969°N 35.450918689855°E﻿ / 32.938928628969; 35.450918689855
  (למפת הגליל העליון מוגדלת) גן הפסלים באמירים(למפת הגליל העליון רגילה) גן הפסלים באמירים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גן הפסלים באמירים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גן הפסלים באמירים
 
גן הפסלים באמירים הוא גן פסלים הממוקם במושב אמירים, ומציג פסלים מאוסף מוזיאון ישראל.
הגן הוקם בסוף שנות ה-80 של המאה ה-20, בעיצובו של האדריכל איתמר רעיוני. הוא מציג 21 פסלי שיש, ברונזה וברזל, שהושאלו על ידי מוזיאון ישראל. מבין הפסלים המוצגים, רק שלושה הם עבודותיהם של האמנים הישראלים דוד פלומבו ודינה רקנאטי, ואילו שאר העבודות נוצרו על ידי אמנים לא ישראלים.
ראו גם

גן האמנות ע"ש בילי רוז
סן ברנרדינו

ערך זה עוסק בעיר בדרום קליפורניה. אם התכוונתם למשמעות אחרת, ראו .
סן ברנרדינו (באנגלית: San Bernardino) היא עיר גדולה באזור המטרופוליני אינלנד אמפייר (באנגלית: Inland Empire) בדרום מדינת קליפורניה בארצות הברית. סן ברנרדינו משמשת גם כעיר המחוז של מחוז סן ברנרדינו. בעיר 205,010 תושבים על פי הערכה משנת 2006. זוהי העיר ה-18 בגודלה במדינת קליפורניה, ובמקום ה-101 בארצות הברית.
היסטוריה

העיר סן ברנרדינו משתרעת על חלק ניכר משטח עמק סן ברנרדינו. בעמק נמצאו מעיינות מים חמים וקרים.
ההתיישבות הראשונה באזור הייתה על ידי מסיונרים ספרדים (מקסיקו הייתה אז בשלטון ספרד). על פי המסורת האב פרנססקו דומז הקים מסיון ב-20 במאי 1810 ועל כן נקרא המקום על שם הקדוש הנוצרי שזה יומו, ברנרדינו מסיינה. מאוחר יותר הם הקימו חווה.
לאחר כיבושה של קליפורניה מידי מקסיקו והצטרפותה לאיחוד, התיישבו באזור מורמונים ורכשו את אזור החווה והקימו מתחם מבוצר ב-1851. מיקומה הנוכחי של העיר זכה להתיישבות רק אחרי 1851 כאשר קליפורניה הצטרפה לאיחוד ארצות הברית. ב-1854 הוכרזה סן ברננדינו כעיר. בשנת 1857 נענו רבים מהמורמונים לקריאתו של בריגהם יאנג לשוב ליוטה עקב הסכסוך שנודע כמלחמת יוטה ואחרים נשארו. סן ברנרדינו הייתה לנקודת מסחר חשובה בדרום קליפורניה. במחצית השנייה של המאה ה-19 יצא למרחוק שמה של העיר כמרכז מעיינות בעלי תכונות מרפא ורבים הגיעו למלונות העיר כדי לטבול במעיינות.
בשנת 1883 סללה חברת הרכבות של דרום קליפורניה מסילה העוברת בעיר ונמתחת מלוס אנג'לס למזרח ארצות הברית. בתקופת מלחמת העולם השנייה הוקם במקום בסיס חיל האוויר נורטון. בשנת 1940 הוקמה בעיר מסעדת מקדונלד'ס הראשונה. בשנת 1980 הכתה בעיר שרפה שבה הושמדו 284 בתים. בשנת 1994 נסגר בסיס חיל האוויר נורטון והפך לשדה התעופה הבינלאומי בסן ברנרדינו.
בשנת 2012 הגישה העיר בקשה להגנה מפני פשיטת רגל (על פי סעיף 9 של החוק הפדרלי).
עיר זו גם דורגה בתור העיר המלוכלכת והמזוהמת ביותר בארצות הברית.
היסטוריה > פיגוע הירי בסן ברנרדינו

ב-2 בדצמבר 2015 התרחש אירוע ירי המוני במרכז כנסים בפאתי העיר. בעל ואישה מוסלמים, תושבי העיר, התפרצו למסיבה לרגל חג המולד שהתקיימה במקום ופתחו באש מכלי נשק אוטומטיים על החוגגים, תוך השלכת מטעני צינור מאולתרים. כתוצאה מהירי נהרגו כ-14 בני אדם ורבים נוספים נפצעו. השניים נמלטו מהזירה ולאחר מרדף קצר נהרגו בחילופי אש עם כוחות משטרה מקומיים.
כלכלה

משרדי ממשלה, ומגזר השירותים הם הגורמים הדומיננטיים בכלכלתה של העיר. בין השנים 1998–2004 נוספו 26,217 משרות בתחום העיר, גידול של 37% לסך של 91,139 משרות. משרות ממשלתיות הן עיקר המשרות בעיר ואף התחום בו הגידול במספר המשרות הוא הגבוה ביותר, קרוב ל-20,000 משרות בשנת 2004. כ-16,000 איש עובדים במסחר קמעונאי וכ-13,200 מועסקים בתחום החינוך.
מיקומה של העיר, סמוך למעברי ההרים קייהון וסן גורגוניו, וסמוך להצטלבות של הכבישים הלאומיים I-10 ו-I-215 והכביש המהיר SR-210 הפכו את העיר למרכז לוגיסטי בעל חשיבות לאומית. בעיר חצר עיתוקים גדולה לרכבות מכולות של חברת הרכבת BNSF וכן מרכזים לוגיסטיים של חברות משאיות גדולות.
סגירת בסיס חיל האוויר נורטון, בשנת 1994, גרמה לאובדן של כ-10,000 משרות ושכונות שלמות בעיר התרוקנו מתושביהן. שיעור האבטלה בעיר נסק מעל 12% מיד לאחר סגירת הבסיס והנזקים הכלכליים לעיר כתוצאה מכך ניכרו אף שנים לאחר האירוע.
ערים תאומות

ישראל הרצליה, ישראל
מקסיקו וייארמוסה, טבסקו, מקסיקו
הערות שוליים

↑  History of San Bernardino
↑  What It's Like When Your City Goes Broke
| דגל קליפורניה מדינת קליפורניה |
| --- | --- | --- |
| בירת המדינה | סקרמנטו |  |
| אזורים גאוגרפיים | עמק אנטלופ • העמק המרכזי של קליפורניה • החוף המרכזי של קליפורניה • דרום קליפורניה • איי התעלה של קליפורניה • רכסי החוף של קליפורניה • עמק אימפריאל • עמק קואצ'לה • עמק קונחו • עמק המוות • מדבר מוהאבי • עמק אוונס • עמק פומונה • עמק סקרמנטו • חצי האי סן פרנסיסקו • עמק סן פרננדו • עמק סן גבריאל • עמק סנטה קלרה • עמק סנטה קלריטה • עמק סן חואקין • סיירה נבדה • עמק הסיליקון • ערי המעבר • אזור מפרץ סן פרנסיסקו • לוס אנג'לס רבתי • מטרופולין ריברסייד-סן ברנרדינו-אונטריו • רצועת החוף המרכזית של קליפורניה • מדבריות קליפורניה |  |
| היישובים הגדולים ביותר | לוס אנג'לס • סן דייגו • סן חוזה • סן פרנסיסקו • פרזנו • סקרמנטו • לונג ביץ' • אוקלנד • בייקרספילד • אנהיים • סנטה אנה • ריברסייד • סטוקטון • צ'ולה ויסטה • אירוויין • פרימונט • סן ברנרדינו • מודסטו • אוקסנארד • פונטנה |  |
| נושאים נוספים | מחוזות • סמלים • היסטוריה • דמוגרפיה • יהדות קליפורניה |  |
| --- | --- |
בקרת זהויות :  NLI: 987007557323405171  GND: 4215729-8  ISNI: 0000 0004 0638 8288  LCCN: n81039977  MusicBrainz: 47975cb6-7650-4fac-a47c-cfead95f73d4  NARA: 10045902  VIAF: 243604344   WorldCat (עם VIAF): 243604344
ואאל עאדל זועייתר

| --- | --- |
אין תמונה חופשית
 לידה:  2 בינואר 1934 שכם, פלשתינה (א"י) 
 פטירה:  16 באוקטובר 1972 (בגיל 38) רומא, איטליה 
 מדינה:  ירדן 
 השכלה:  אוניברסיטת בגדאד 
 תפקיד:  Palestine ambassador to Italy (16 באוקטובר 1972) 
 מפלגה:  פת"ח 
 
ואאל עאדל זועייתר (בערבית: وائل عادل زعيتر; 1934 – 16 באוקטובר 1972) היה אינטלקטואל ומתורגמן ערבי-פלסטיני. נהרג בהתנקשות על ידי המוסד במסגרת מבצע זעם האל לאחר טבח הספורטאים באולימפיאדת מינכן, בשל זיהויו על ידי ישראל כאחד מבכירי ארגון הטרור ספטמבר השחור. מקורות פלסטינים טוענים שלא היה מעורב בפעולות טרור, כולל בטבח במינכן, ושנרצח בשל טעות בהערכה הישראלית.
זועייתר נולד ב-1934 בשכם, בן לחמולת זועייתר, מהמשפחות הבולטות בעיר, בנו של עאדל זועייתר, מתרגם ערבי, עורך דין, מורה ומנהיג, ואחיינו של אכרם זועייתר, מנהיג פלסטיני-ירדני, שגריר ירדן ושר החוץ שלה.
הוא שהה תקופה בלוב ולאחר מכן עבר לעיראק שם למד פילוסופיה וספרות ערבית באוניברסיטת בגדד, לאחר לימודיו עבר לרומא, שם ייצג את האינטרסים של אש"ף ועבד כמתורגמן בשגרירות לוב באיטליה. במקביל עסק בתרגום ספרות ערבית לאיטלקית, בין תרגומיו המפורסמים – הספר "סיפורי אלף לילה ולילה".
בעקבות ניסיון לפגע במתקנים אסטרטגיים באיטליה הוא נעצר על ידי משטרת איטליה ונחקר על מעורבות אפשרית בפיגוע, אך בסופו של דבר שוחרר. בתחילת שנות ה-70 היה מראשי ארגון ספטמבר השחור באירופה ובין היתר היה אחראי על ניסיון פיגוע במטוס אל על שהיה בדרכו מרומא לתל אביב. לאחר הטבח באולימפיאדת מינכן נורה למוות זועייתר בפתח דירתו ברומא במסגרת מבצע זעם האל.
ב-2006 האמנית אמילי ג'אסיר יצרה עבודת וידאו המבוססת על אירוע ההתנקשות בזועייתר. בווידאו היא יורה בספרים משום שבזמן ההתנקשות הוא החזיק בידו את הספר "אלף לילה ולילה". התנקשותו תועדה בסרט "מינכן".
לקריאה נוספת

Janet Venn-Brown (Ed.), For a Palestinian: A Memorial to Wael Zuaiter, London: K. Paul International, 1984. (Translation of "Per un palestinese")
הערות שוליים

↑  Johnson, Ken, "Material for a Palestinian’s Life and Death"., New York Times, ‏February 12, 2009
↑  ZU'AITER, ADEL (1897-1957); ZU’AITER, AKRAM (1909-1996), באתר PASSIA (באנגלית)
↑  מיכאל בר-זוהר וניסים משעל, המוסד: המבצעים הגדולים, תל אביב: משכל, 2010, עמ' 175
↑  Wise, Michael Z. (2009). "Emily Jacir's Border Crossings Between Art and Life". The New York Times (באנגלית אמריקאית). ISSN 0362-4331. נבדק ב-2017-11-01.
| --- | --- |
בקרת זהויות :  NLI: 987007429707305171  GND: 118966871  ISNI: 0000 0000 2698 2226  LCCN: n84202060  VIAF: 47561508   WorldCat (עם VIAF): 47561508
רומיאו מילר

| --- | --- |

מילר ב-2009
 לידה:  19 באוגוסט 1989 (בן 35) ניו אורלינס, ארצות הברית 
 שם במה:  Lil' Romeo 
 מוקד פעילות:  ניו אורלינס, לוס אנג'לס, ארצות הברית
 תקופת הפעילות:  מ-2001
 מקום לימודים:  תיכון בוורלי הילס, אוניברסיטת דרום קליפורניה 
 סוגה:  ראפ, היפ-הופ
 שפה מועדפת:  אנגלית 
 חברת תקליטים:  Take A Stand   The Next Generation (מנכ"ל)   No Limit Forever (מנכ"ל)
 romeoforever.com
 פרופיל ב-IMDb
 
פרסי רומיאו מילר, הבן (באנגלית: .Percy Romeo Miller, Jr; נולד ב-19 באוגוסט 1989), ידוע בשם הבמה רומיאו (Romeo); במקור שם הבמה שלו היה ליל רומיאו (Lil' Romeo), הוא ראפר, שחקן, יזם, כדורסלן עבר ודוגמן אמריקאי. כראפר רומיאו הוציא לאור שלושה אלבומי סולו ושני אלבומי שיתוף פעולה.
תחילת חייו

רומיאו מילר נולד בניו אורלינס, לוס אנג'לס. הוא הבן של הראפר והיזם מאסטר פי. הוא אחיינם של הראפרים C-Murder ו-Silkk the Shocker ואח של הזמרת Cymphonique Miller. רומיאו הצטרף לחברת התקליטים No Limit בגיל 5, אחרי שהוא כתב שירי ראפ לאבא שלו.
קריירת מוזיקה > (Lil' Romeo (2001

ב-3 ביולי 2001, רומיאו הוציא לאור את אלבומו הראשון, Lil' Romeo. האלבום כולל את הסינגל "My Baby" שהגיע למקום 1 במצעד  Hot R&B/Hip-Hop Songs. האלבום הגיע למקום ה-6 במצעד בילבורד 200 ולמקום ה-5 במצעד מצעד אלבומי ה-R&B/היפ-הופ, כאשר נמכרו יותר מ-500,000 עותקים של האלבום בשבוע הראשון. האלבום הוכתר כאלבום זהב על ידי איגוד תעשיית ההקלטות האמריקאי (RIAA), לאחר שנמכרו כ-1,400,000 עותקים. באותה השנה, רומיאו התארח ברימקס של השיר "That's Kool", של דודו, Silkk the Shocker.
קריירת מוזיקה > (Game Time (2002 – 2003

ב-2002, שנה לאחר שיצא לאור אלבומו הראשון, מילר הוציא לאור את אלבומו השני, Game Time. האלבום הגיע למקום 33 במצעד בילבורד 200 ולמקום ה-10 במצעד Top R&B/Hip-Hop Albums, כאשר נמכרו כ-111,000 עותקים בשבוע הראשון לצאת האלבום. הסינגל הראשון מהאלבום, "2-Way", דורג במקום ה-66 במצעד Hot R&B/Hip-Hop Songs. הסינגל השני מהאלבום, "True Love", דורג במקום ה-16 במצעד בילבורד הוט 100. אף על פי שהאלבום לא זכה להצלחה של האלבום הקודם במצעדים, האלבום הוכתר פעמיים כאלבום פלטינה, כאשר נמכרו יותר מ-2,430,785 עותקים של האלבום. נכון להיום Game Time הוא האלבום הכי נמכר של רומיאו. ב-2003 התארח בסיטקום "אחד על אחד", אשר שודרה ברשת UPN.
קריירת מוזיקה > (Romeoland (2004 – 2007

ב-2004 מילר הוציא לאור את אלבומו השלישי, Romeoland, שלא היה מוצלח כמו אלבומיו הראשונים כאשר בשבוע הראשון לשחרורו נמכרו כ-50,000 עותקים, אך עדיין הוכתר כאלבום זהב כשנמכרו יותר מ-459,000 אלף עותקים בארצות הברית. האלבום היה האלבום האחרון שמילר הופיע תחת שם הבמה ליל רומיאו.
ב-2005 רומיאו ביחד עם אחיו, ולנטינו מילר (שידוע גם תחת שם הבמה Young V), ושלושת אחייניו, C-Los, Lil' D ו-Willie J, הקימו את הלהקה Rich Boyz והוציאו לאור את אלבומם הראשון, Young Ballers: The Hood Been Good to Us.
ב-2006 מילר הוציא לאור אלבום אוסף שלו, שנקרא Greatest Hits, אשר כולל שירים מוכרים שלו שהוציא בעבר. ב-2006 רומיאו הוציא לאור שני אלבומים: Lottery ו-God's Gift, תחת הלייבל החדש שלו ושל אביו מאסטר פי, Lottery .Guttar Music הוא האלבום העצמאי הראשון של רומיאו ו-God's Gift הוא פסקול של סרט באותו השם. שני האלבומים היו ידועים בכך שכללו את הסינגל "U Can't Shine Like Me", אשר פורש על ידי המעריצים כשיר תגובה על השיר של הראפר באו וואו "Fresh Azimiz". ב-2007 מילר הוציא לאור אלבום שיתוף פעולה עם אביו, Hip Hop History.
בשנת 2011 שיחק לצד פולה פטון בקומדיה הרומנטית "לקפוץ מעל המטאטא" בבימוי סלים אקיל.
בשנת 2012 שיחק בדרמת הפשע "מדיאה בהגנת עדים" לצד טיילר פרי.
בשנת 2014 התארח בפרק מתוך הסיטקום "Survivor's Remorse" ברשת Starz.
בשנת 2016 שיחק בסרט המלחמה "ג'ארהד 3: המצור" לצד סקוט אדקינס.
קריירת כדורסל

בין השנים 2005 – 2007, מילר שיחק שנה אחת בתיכון Windward ושלוש שנים בתיכון בוורלי הילס. כשחקן צעיר מילר קלע בממוצע 13.9 נקודות ומסר 5.6 אסיסטים למשחק. כשחקן בוגר ממוצע הקליעות שלו היה 8.6 נקודות למשחק וממוצע האסיסטים שלו היה 9.0 למשחק.
בקיץ 2006 רומיאו הוזמן למחנה ABCD שממומן על ידי חברת ריבוק. במהלך המחנה ממוצע הקליעות שלו היה 2 נקודות למשחק. ב-13 באפריל 2007, מילר נרשם לאוניברסיטת דרום קליפורניה.
דיסקוגרפיה > אלבומי סטודיו

2001 - Lil' Romeo
2002 - Game Time
2004 - Romeoland
2019 - Hidden Treasure
דיסקוגרפיה > אלבומים עצמאיים

2006 - Lottery
דיסקוגרפיה > אלבומי פסקול

2006 - God's Gift
דיסקוגרפיה > אלבומי שיתוף פעולה

2005 - Young Ballers: The Hood Been Good to Us (עם Rich Boyz)
2007 - Hip Hop History (עם מאסטר פי)
2010 - Spring Break (עם College Boyys)
דיסקוגרפיה > מיקסטייפים

2009 - MixtapesPatience Is A Virtue
2011 - I Am No Limit
2012 - Inception
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | Max Keeble's Big Move | עצמו |  |
| 2003 | שחקי אותה מותק (אנ') | בני |  |
| 2004 | Still 'Bout It | אמ.ג'יי |  |
| 2004 | Decisions | טיירון |  |
| 2007 | Uncle P | קורי מילר |  |
| 2007 | Crush On U | רומיאו |  |
| 2007 | Black Supaman | ליונל | גם מפיק |
| 2008 | Internet Dating |   | תסריטאי |
| 2010 | Down and Distance | דארן שיהאן |  |
| 2011 | לקפוץ מעל המטאטא (אנ') | סבסטיאן |  |
| 2012 | מדיאה בהגנת עדים (אנ') | ג'ייק |  |
| 2013 | Frat Brothers | דריק שואו |  |
| 2014 | Could This Be Love | דיימון |  |
| 2015 | The Frog Kingdom | פופי | דיבוב |
| 2015 | Brotherly Love | שון |  |
| 2015 | A Girl Like Grace | ג'ייסון |  |
| 2015 | I Think My Babysitter's an Allen | הסוכן דיוויד |  |
| 2016 | Little Dead Rotting Hood | דני |  |
| 2016 | ג'ארהד 3: המצור | סאנשיין |  |
| 2017 | Game Day | לוקאס | גם מפיק בפועל |
| 2017 | Dead Trigger | ג'ראלד ג'פרסון |  |
| 2017 | Destruction: Los Angeles | מרקוס טיילור ג'ונס |  |
| 2018 | American Fright Fest | ריקו |  |
| 2018 | Adolescence | קית' |  |
| 2018 | Never Heard | גלן |  |
| 2019 | I Got the Hook Up 2 | ג'וני מילר |  |
| 2021 | Who is Christmas Eve? | כריס פולר | גם מפיק-שותף |
| 2021 | The Pig People | טי.ג'יי |  |
| 2022 | A Miracle Before Christmas | מת'יו רייט |  |
| 2023 | Christmas Angel | אי.ג'יי |  |
| 2023 | The Curse of the Clown Motel | לואיס |  |
| 2023 | Secret Society 3: 'Till Death | ריאן |  |
| 2024 | Brewster's Millions: Christmas | אנדרו |  |
| TBA | One Heart | שיידי |  |
| TBA | King of the South |  | גם תסריטאי |